Hubungan Jepun–Palestin

Hubungan Jepun-Palestin ialah hubungan antara Jepun dan Pihak Berkuasa Kebangsaan Palestin.

Walaupun kedua-dua negara mempunyai hubungan persahabatan, Jepun tidak mengiktiraf Palestin sebagai negara berdaulat, tetapi sebaliknya Pihak Berkuasa.

 Sejarah 
Sebelum Jepun dan Palestin menjalinkan hubungan rasmi, satu insiden serius pernah berlaku. Tiga pengganas Tentera Merah Jepun, dalam penyelarasan dengan Barisan Rakyat untuk Pembebasan Palestin, membunuh 26 orang dalam satu tembakan rambang di terminal penumpang Lapangan Terbang Lod pada 30 Mei 1972.26 Killed in Lod Airport Massacre | CIE

Pada mulanya, pejabat Pertubuhan Pembebasan Palestin telah dibuka di Tokyo pada tahun 1977.Japan-Palestine Relations (Basic Data) Yasser Arafat, Pengerusi PLO dan kemudiannya Presiden Negara Palestin, mengadakan lawatan rasmi ke Jepun pada Oktober 1981.Japan Uneasily Welcomes Arafat on Visit Set before Sadat's Death - The Washington PostPLO chairman Yasser Arafat attending a press conference in Tokyo,... News Photo - Getty Images Arafat melakukan empat lawatan tambahan ke Jepun antara 1996 dan 2000.

Perdana Menteri Jepun Tomiichi Murayama juga mengadakan lawatan, yang pertama seumpamanya, ke Pihak Berkuasa Palestin pada 1995. Pada Oktober 2001, bekas Perdana Menteri Ryutaro Hashimoto menafikan wujudnya kaitan langsung antara akar keganasan antarabangsa dan perjuangan rakyat Palestin bagi hak kesahan mereka, dan menyeru Israel untuk melaksanakan resolusi antarabangsa untuk memajukan proses damai.

Presiden Mahmud Abbas bertemu dengan Perdana Menteri Shinzo Abe di Istana Akasaka di Tokyo pada 21 Oktober 2019, dan menghadiri upacara pertabalan Maharaja Jepun pada hari berikutnya.令和元年10月21日 即位礼正殿の儀参列者との二国間会談等（1） | 令和元年 | 総理の一日 | ニュース | 首相官邸ホームページ (Japanese)

 Sokongan Jepun kepada Palestin 
Jepun giat memberikan bantuan kepada rakyat Palestin. Dalam tempoh 1993–2002, bantuan ekonomi telah disediakan, berjumlah AS$630 juta, pada purata tahunan AS$85 juta, melalui UNRWA, Program Pembangunan Pertubuhan Bangsa-Bangsa Bersatu dan UNICEF.

Pada awal Julai 2023, tentera Israel berulang kali menyerang kem pelarian Jenin, mencederakan dan membunuh orang awam Palestin serta memusnahkan rumah mereka.Nine Palestinians killed as Israel attacks Jenin refugee camp | Israel-Palestine conflict News | Al Jazeera Sekitar sebulan kemudian, pada 15 Ogos, Kerajaan Jepun memutuskan untuk memberikan bantuan geran kecemasan sebanyak AS$1 juta melalui UNRWA untuk menyokong kem Jenin.Emergency Grant Aid for Humanitarian Assistance in the Jenin Refugee Camp in Palestine | Ministry of Foreign Affairs of Japan

 Rujukan 

 Pautan luar 
 Pejabat Perwakilan Jepun ke Palestin
 Misi Am Palestin di Jepun
 Arkib Jepun - Soal Palestin

Jepun
Palestin
Kategori:Rencana dicipta sempena WikiGotong-Royong WikiProjek Palestin 2023